Návrh ROZHODNUTIE EURÓPSKEHO PARLAMENTU A RADY o mobilizácii prostriedkov Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/013 EL/Odyssefs Fokas) /* COM/2014/0702 final */





DÔVODOVÁ SPRÁVA KONTEXT NÁVRHU 1. Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[1] (ďalej len „nariadenie o EGF“). 2. Grécke orgány podali žiadosť EGF/2014/013 EL/Odyssefs Fokas o finančný príspevok z EGF v dôsledku prepúšťania v spoločnosti Odyssefs Fokas S.A v Grécku. 3. Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené. ZHRNUTIE ŽIADOSTI Žiadosť o podporu z EGF || EGF/2014/013 EL/Odyssefs Fokas Členský štát || Grécko Príslušný(-é) región(-y) (úroveň NUTS 2) || Κεντρική Μακεδονία (Stredná Macedónia) (EL12), Θεσσαλία (Tesália) (EL14), Aττική (Atika) (EL30) Dátum podania žiadosti || 29. 7. 2014 Dátum potvrdenia prijatia žiadosti || 4. 8. 2014 Dátum žiadosti o dodatočné informácie || 12. 8. 2014 Termín na poskytnutie dodatočných informácií || 23. 9. 2014 Termín na dokončenie posúdenia || 16. 12. 2014 Kritérium zásahu || Článok 4 ods. 1 písm. a) nariadenia o EGF Hlavný podnik || Odyssefs FOKAS S.A. Odvetvie(-a) ekonomickej činnosti (divízia NACE Rev. 2)[2] || Divízia 47 („Maloobchod, okrem motorových vozidiel a motocyklov“) Počet pobočiek, dodávateľov a následných výrobcov || 0 Referenčné obdobie (štyri mesiace) || 3. februára 2014 – 3. júna 2014 Počet prepustených osôb alebo prípadov ukončenia činnosti počas referenčného obdobia (a) || 551 Počet prepustených osôb alebo prípadov ukončenia činnosti pred referenčným obdobím alebo po ňom (b) || 49 Celkový počet prepustených osôb (a + b) || 600 Celkový odhadovaný počet dotknutých prijímateľov || 600 Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET) || 500 Rozpočet na personalizované služby (v EUR) || 10 530 000 Rozpočet na vykonávanie EGF[3] (v EUR) || 210 000 Celkový rozpočet (EUR) || 10 740 000 Príspevok z EGF (60 %) (v EUR) || 6 444 000 POSÚDENIE ŽIADOSTI Postup 4. Grécke orgány podali žiadosť EGF/2014/013 EL/Odyssefs Fokas 29. júla 2014, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti 4. augusta 2014, t. j. do dvoch týždňov od jej predloženia, a 12. augusta 2014 požiadala grécke orgány o dodatočné informácie. Grécke orgány poskytli dodatočné informácie do šiestich týždňov od dátumu žiadosti. Termín 12 týždňov od prijatia úplnej žiadosti, do ktorého by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 16. decembra 2014. Oprávnenosť žiadosti Príslušné podniky a prijímatelia 5. Žiadosť sa týka 600 pracovníkov prepustených v spoločnosti Odyssefs Fokas S.A., ktorá pôsobila v hospodárskom odvetví, ktoré je v rámci klasifikácie NACE Revision 2 zaradené do divízie 47 („Maloobchod, okrem motorových vozidiel a motocyklov“). K prepúšťaniu došlo najmä v regiónoch na úrovni NUTS[4] 2 Κεντρική Μακεδονία (Stredná Macedónia) (EL12), Aττική (Atika) (EL30) a Θεσσαλία (Tesália) (EL14). Kritériá zásahu 6. Grécke orgány predložili žiadosť podľa kritéria zásahu uvedeného v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v jednom členskom štáte vrátane pracovníkov, ktorí boli prepustení u dodávateľov daného podniku a následných výrobcov. 7. Referenčné obdobie štyroch mesiacov trvalo od 3. februára 2014 do 3. júna 2014. 8. Žiadosť sa týka 551 pracovníkov prepustených[5] v spoločnosti Odyssefs Fokas počas referenčného obdobia štyroch mesiacov. Stanovenie počtu prepustených osôb a prípadov ukončenia činnosti 9. Počet prepustených sa vypočítal od dátumu ukončenia pracovného pomeru de facto alebo uplynutia obdobia, na ktorú bol uzavretý. Oprávnení prijímatelia 10. Okrem pracovníkov už uvedených v odseku 8 zahŕňajú oprávnení prijímatelia aj 49 pracovníkov prepustených pred referenčným obdobím štyroch mesiacov uvedeným v odseku 7. V súlade s požiadavkami článku 6 boli títo pracovníci prepustení po všeobecnom oznámení o plánovanom prepúšťaní[6] 29. novembra 2012 a je možné preukázať jasnú príčinnú súvislosť s udalosťou, ktorá spustila prepúšťanie počas referenčného obdobia. 11. Celkový počet oprávnených prijímateľov je preto 600. Súvislosť medzi prepúšťaním a vážnymi zmenami v štruktúre svetového obchodu v dôsledku globalitzácie/celosvetovou finančnou a hospodárskou krízou, ktorou sa zaoberá nariadenie (ES) č. 546/2009 12. Na účely preukázania súvislosti medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009, Grécko uvádza, že grécke hospodárstvo je už šiesty rok za sebou (2008 – 2013) v hlbokej recesii. Podľa gréckeho štatistického úradu ELSTAT od roku 2008 klesol HDP Grécka o 25,7 percentuálnych bodov, verejná spotreba o 21 percentuálnych bodov a súkromná spotreba o 32,3 percentuálnych bodov, pričom nezamestnanosť stúpla o 20,6 percentuálnych bodov. 13. Pokles HDP navyše spôsobil prehĺbenie rozdielu medzi HDP na obyvateľa v Grécku a priemerom v EÚ, čím sa zastavilo napredovanie Grécka smerom k hospodárskej konvergencii v období rokov 1995 – 2007. 14. S cieľom riešiť splácanie zahraničného dlhu grécka vláda v roku 2008 prijala nepopulárne opatrenia, ako napríklad zvýšenie daňových výnosov, zjednodušenie verejných výdavkov a zníženie platov verejných zamestnancov. V snahe zvýšiť konkurencieschopnosť gréckeho hospodárstva klesali aj mzdy v súkromnom sektore. Od roku 2008 tisícky podnikov ukončili svoju činnosť a zanikli, pričom prepustili svojich zamestnancov. Podobne aj tisícky samostatne zárobkovo činných osôb ukončili svoje činnosti, čo prispelo k prudkému nárastu nezamestnanosti. Okamžitým následkom nižších príjmov bolo zníženie spotreby. 15. V roku 2009 pokles spotreby domácností v Grécku zaznamenal rovnaký negatívny trend ako v krajinách EÚ-27. V rokoch 2010 a 2011 došlo k oživeniu spotreby domácností na úrovni EÚ-27 a v roku 2012 nasledoval pokles. Spotreba domácností v Grécku klesá od začiatku finančnej a hospodárskej krízy a údaje sa každý rok zhoršujú. Spotreba domácností (% zmena v porovnaní s predchádzajúcim rokom) || 2008 || 2009 || 2010 || 2011 || 2012 EÚ 27 || 0,44 || -1,67 || 1,04 || 0,26 || -0,74 Grécko || 4,67 || -1,91 || -6,39 || -7,91 || -9,07 Zdroj: Eurostat 16. Podľa správy ELSTAT o príjme a životnej úrovni domácností bolo v roku 2012 až 23 % Grékov pod hranicou chudoby[7]. 17. Podľa nedávnej štúdie inštitútu INE-GSEE[8], uverejnenej v júli 2014, traja zo štyroch pracovníkov alebo zamestnancov uviedli, že ich príjem v roku 2014 v porovnaní s predchádzajúcimi rokmi v dôsledku znižovania platov klesol. Navyše sa 38 % respondentov domnieva, že ich platy sa budú v nasledujúcom štvrťroku opäť znižovať. Väčšina z nich už v súlade so situáciou obmedzila aj svoje výdavky, najmä na položky ako oblečenie a obuv, ktoré nie sú nevyhnutné. 18. K dnešnému dátumu je maloobchodný sektor predmetom ďalších troch žiadostí o podporu z EGF[9] takisto na základe celosvetovej finančnej a hospodárskej krízy. Udalosti, ktoré spôsobili prepúšťanie a ukončenie činnosti 19. Podľa gréckych orgánov prepúšťanie spôsobili najmä tieto dve udalosti: 1. zníženie dostupného príjmu domácností ― v dôsledku zvýšenia daňového zaťaženia, zníženia platov (súkromných aj verejných zamestnancov) a zvyšovania nezamestnanosti ― čo malo za následok prudký pokles kúpnej sily; 2. rapídne zníženie úverov pre podniky a jednotlivcov v dôsledku nedostatku hotovosti v gréckych bankách. Podľa Gréckej národnej banky bola v dôsledku nedostatku hotovosti v gréckych bankách ročná miera rastu úverov poskytnutých domácnostiam a podnikom (okrem finančných podnikov) od roku 2010 záporná. 20. V osemdesiatych rokoch spoločnosť Odyssefs Fokas, ktorá už v tom čase vlastnila tretí najväčší obchodný dom v Grécku s celkovou plochou 7,500 m2, dynamicky vstúpila do oblasti veľkoobchodu tým, že na domáci trh priviedla zastúpenia známych zahraničných odevných spoločností a v obchodných domoch Fokas sa v Grécku prvý raz objavili tzv. obchody v obchode. V nasledujúcom desaťročí zaznamenala spoločnosť Fokas exponenciálny rast. Spoločnosť zvýšila počet dohôd o exkluzivite s medzinárodnými odevnými firmami a otvorila franchisingové pobočky rôznych medzinárodných značiek[10] v Aténach a Solúne. V období 1999 – 2008 sa spoločnosť Fokas ďalej rozširovala. V najvýznamnejších nákupných zónach v Aténach otvorila dva obchodné domy s celkovou plochou 3 500 m2 a 8 500 m2 spolu s rôznymi výstavnými priestormi, franchisingovými predajňami a predajnými miestami s rôznymi medzinárodnými značkami[11]. Úspešné obdobie sa náhle skončilo, keď v roku 2008 vypukla hospodárska a finančná kríza. 21. V dôsledku zníženia kúpnej sily gréckych domácností po poklese gréckeho hospodárstva od začiatku hospodárskej a finančnej krízy prudko klesol dopyt po iných než základných výrobkoch a obrat Odyssefs Fokas začal tiež klesať. Obrat Odyssefs Fokas (2008 – 2012) v mil. EUR 2008 || 2009 || 2010 || 2011 || 2012 100 || 87 || 69 || 49 || 30 Zdroj: Súvahy Odyssefs FOKAS uverejnené v Úradnom vestníku Grécka 2008-2012 22. Ďalším dôsledkom recesie gréckeho hospodárstva boli chýbajúce finančné toky. S cieľom dosiahnuť nápravu spoločnosť Odyssefs Fokas požiadala banky o finančnú pomoc, ale neúspešne. 23. Zníženie obratu v dôsledku poklesu spotreby v kombinácii so sprísnením úverových podmienok spôsobili, že spoločnosť Odyssefs Fokas nebola schopná nájsť riešenie situácie. V novembri 2013, dvanásť mesiacov po podaní žiadosti o ochranu pred veriteľmi a po viacerých prípadoch vysťahovania spoločnosť vyhlásila konkurz, čo viedlo k prepúšťaniu, na ktoré sa vzťahuje táto žiadosť. Očakávané účinky prepúšťania na miestne, regionálne a celoštátne hospodárstvo a zamestnanosť 24. Grécke orgány uvádzajú, že prepúšťanie v spoločnosti Odyssefs Fokas spôsobí ďalšie zhoršenie situácie v oblasti nezamestnanosti, ktorá je už zlá v dôsledku hospodárskej a finančnej krízy, a zdá sa byť obzvlášť nestabilná. V rokoch 2008 – 2013 sa počet nezamestnaných zvýšil štvornásobne (z 361 482 uchádzačov o zamestnanie v júni 2008 na 1 403 698 v júni 2013)[12]. Grécko má najvyššiu mieru nezamestnanosti spomedzi členských štátov EÚ a piatu najvyššiu na svete[13]. Miera nezamestnanosti Zdroj: Eurostat[14] 25. Väčšina prepustených pracovníkov (90 %) je sústredená v regiónoch Atika a Stredná Macedónia, zatiaľ čo k okolo 10 % prípadom prepúšťania došlo v regióne Tesália. V štvrtom štvrťroku 2013 bola miera nezamestnanosti v regiónoch Atika a Centrálna Macedónia vyššia ako celoštátny priemer (27,5 %). V Atike to bolo 28,2 % a v Centrálnej Macedónii 30,3 %[15]. Situácia v Tesálii je oproti celoštátnemu priemeru o niečo lepšia, ale miera nezamestnanosti stále dosahuje 26 %. 26. Vo všetkých troch regiónoch je navyše nedostatok voľných pracovných miest v porovnaní s vysokým počtom uchádzačov o zamestnanie. V dôsledku toho je viac ako 70 % nezamestnaných osôb bez zamestnania dlhšie ako 12 mesiacov. V Strednej Macedónii je obzvlášť dramatickej situácia v prípade mladých uchádzačov o prácu, keďže miera nezamestnanosti mladých ľudí dosahuje 60,4 %. V Atike navyše vzniká 43 % gréckeho HDP, a tak má zatváranie podnikov so sídlom v tomto regióne negatívny vplyv na celé grécke hospodárstvo. Dotknutí prijímatelia a navrhované opatrenia Dotknutí prijímatelia 27. Počet dotknutých prijímateľov, ktorých účasť na opatreniach sa očakáva, sa odhaduje na 600. Rozdelenie týchto pracovníkov podľa pohlavia, štátnej príslušnosti a vekovej skupiny: Kategória || Počet dotknutých prijímateľov Pohlavie: || Muži: || 65 || (10,83 %) || Ženy: || 535 || (89,17 %) Štátna príslušnosť: || občania EÚ: || 592 || (98,67 %) || pracovníci, ktorí nie sú občanmi EÚ: || 8 || (1,33 %) Veková skupina: || 15 – 24 rokov: || 6 || (1,00 %) || 25 – 29 rokov: || 45 || (7,50 %) || 30 – 54 rokov: || 509 || (84,83 %) || 55 – 64 rokov: || 39 || (6,50 %) || nad 64 rokov: || 1 || (0,17 %) 28. Grécke orgány okrem toho poskytnú personalizované služby spolufinancované z fondu EGF až 550 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET) a ktorí ku dňu predloženia žiadosti nedosiahli vek 30 rokov, a to vzhľadom na to, že ku všetkým prípadom prepustenia uvedeným v odseku 8 došlo v regiónoch na úrovni NUTS 2 Κεντρική Μακεδονία (Stredná Macedónia) (EL12), Θεσσαλία (Tesália) (EL14) and Aττική (Atika) (EL30), ktoré sú na získanie tejto pomoci oprávnené v rámci iniciatívy na podporu zamestnanosti mladých ľudí. 29. Celkový počet dotknutých prijímateľov, ktorých účasť na opatreniach sa očakáva vrátane NEET, sa teda odhaduje na 1 100. Oprávnenosť navrhovaných opatrení 30. Personalizované služby, ktoré budú poskytnuté prepusteným pracovníkom a NEET, pozostávajú z týchto opatrení. – Profesijné poradenstvo: Toto sprievodné opatrenie, ktoré bude ponúknuté všetkým účastníkom, zahŕňa tieto fázy: 1 Informácie určené NEET. Na rozdiel od (skupiny) 600 dotknutých pracovníkov, ktorí už boli identifikovaní (bývalí pracovníci Odyssefs Fokas), sa skupina dotknutých NEET ešte len musí vymedziť. Okrem iných kritérií na výber dotknutých NEET grécke orgány použijú kritériá v súlade s tými zahrnutými do plánu gréckeho plánu vykonávania záruky pre mladých ľudí (t. j. mladí ľudia ohrození (rizikom) vylúčením, úroveň príjmov domácností, úroveň vzdelania, dĺžka nezamestnanosti atď.) a zohľadnia aj vyjadrenie záujmu. Na tento účel zamýšľajú spustiť informačné kampane zamerané osobitne na NEET. 2 Prijatie a registrácia. Prvé opatrenie poskytnuté všetkým účastníkom (pracovníkom a NEET) sa týka informácií o dostupných službách a programoch odbornej prípravy a o zručnostiach a požiadavkách na odbornú prípravu. 3 Posúdenie zručností a osobný a profesijný doklad. Cieľom je pomôcť pracovníkom a NEET identifikovať ich zručnosti a príležitosti vo vzťahu k ich záujmom a vytvoriť pre nich realistický kariérny plán. Posúdenie zručností zahŕňa intenzívne a personalizované poradenstvo pozostávajúce z niekoľkých etáp, počas ktorých pracovník a poradca zaoberajú istou témou (napr. príležitosti, záujmy, analýza motivácií a očakávaní, prekážky atď.). Po tomto posúdení nasleduje vytvorenie osobného a profesijného dokladu, ktorý bude obsahovať zhrnutie zručností účastníka/účastníčky, jeho/jej individuálny projekt a akčný plán. 4 Podpora pri hľadaní práce a profesijné poradenstvo. Sem patrí: 1. odborná príprava v oblasti horizontálnych tém, ako sú rozvoj sociálnych zručností, prispôsobovanie sa novým situáciám, rozhodovanie; 2. pomoc pri hľadaní práce vrátane informácií o dostupných pracovných miestach, aktívneho vyhľadávania miestnych a regionálnych pracovných príležitostí, techník hľadania práce a odbornej prípravy v oblasti písania životopisov a sprievodných listov a prípravy na pracovný pohovor; 3. profesijné poradenstvo: poradcovia poskytnú prepusteným pracovníkom poradenstvo týkajúce sa voľby povolania a nasmerujú ich ku konkrétnym pracovným ponukám. 5 Vedenie smerom k nájdeniu zamestnania. Poradcovia budú tiež pomáhať pracovníkom a NEET počas realizácie ich plánov odbornej prípravy a individuálnych plánov reintegrácie do zamestnania. Účastníci, ktorí sa zaujímajú o založenie podniku, získajú v rámci tohto opatrenia zameraného na profesijné poradenstvo všeobecnú podporu a poradenstvo zamerané na podnikanie. 6 Monitorovanie. Toto opatrenie zabezpečuje sledovanie pokroku účastníkov počas šiestich mesiacov od ukončenia vykonávania opatrení. – Vzdelávanie, rekvalifikácia a odborná príprava. Toto opatrenie pozostáva z poskytovania kurzov odbornej prípravy pracovníkom a NEET v súlade s ich potrebami identifikovanými počas konzultácií o povolaní a v oblastiach a odvetviach s dobrými vyhliadkami na rozvoj, ktoré zodpovedajú existujúcim potrebám na trhu práce. Kurzy odbornej prípravy by mohli byť doplnené stážami. – Príspevok na založenie podniku. Pracovníci alebo NEET, ktorí si založia vlastný podnik, získajú príspevok do výšky 15 000 EUR na pokrytie nákladov na začatie podnikania. Jednou z najväčších ťažkostí, ktorým podnikatelia v Grécku čelia pri zakladaní podniku, je prístup k financovaniu. Banky v dôsledku nedostatku hotovosti zamietajú väčšinu žiadostí o úver. Cieľom tohto opatrenia je podporiť podnikanie prostredníctvom finančnej podpory. – Príspevky na hľadanie zamestnania a odbornú prípravu Na pokrytie nákladov vynaložených v súvislosti s účasťou na profesijnom poradenstve získajú prijímatelia 50 EUR za každý deň účasti. Počas odbornej prípravy bude tento príspevok predstavovať 6 EUR na hodinu. – Príspevok na mobilitu Pracovníci alebo NEET, ktorí prijmú pracovné miesto vyžadujúce zmenu pobytu, dostanú jednorazový príspevok 2 000 EUR na pokrytie potrebných výdavkov. 31. Navrhované opatrenia opísané v tomto dokumente predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Tieto opatrenia nenahrádzajú pasívne opatrenia sociálnej ochrany. 32. Grécke orgány poskytli požadované informácie o opatreniach, ktoré sú pre príslušný podnik povinné na základe vnútroštátneho práva alebo podľa kolektívnych dohôd. Potvrdili, že finančný príspevok z EGF nenahrádza žiadne z týchto opatrení. Odhadovaný rozpočet 33. Odhadované celkové náklady sú 10 740 000 EUR, z čoho 10 530 000 EUR tvoria výdavky na personalizované služby a 210 000 EUR výdavky na činnosti súvisiace s prípravou, riadením, informovaním a propagáciou, kontrolou a podávaním správ. 34. Celková výška finančného príspevku požadovaného z EGF je 6 444 000 EUR (60 % celkových nákladov). Opatrenia || Odhadovaný počet účastníkov || Odhadované náklady na účastníka (v EUR) (*) || Odhadované celkové náklady (v EUR) (**) Personalizované služby (opatrenia podľa článku 7 ods. 1 písm. a) a c) nariadenia o EGF) Profesijné poradenstvo || 1 100 || 1 250 || 1 375 000 Vzdelávanie, rekvalifikácia a odborná príprava || 1 100 || 2 691 || 2 960 000 Príspevok na založenie podniku || 200 || 15 000 || 3 000 000 Medzisúčet (a): || — || 7 335 000; (69,66 %) Príspevky a stimuly (opatrenia podľa článku 7 ods. 1 písm. b) nariadenia o EGF) Príspevok na hľadanie zamestnania || 1 100 || 1 250 || 1 375 000 Príspevok na vzdelávanie || 900 || 1 800 || 1 620 000 Príspevok na mobilitu || 100 || 2 000 || 200 000 Medzisúčet (b): || — || 3 195 000; (30,34 %) (opatrenia podľa článku 7 ods. 4 nariadenia o EGF) 1 Prípravné činnosti || — || 40 000 2 Riadenie || — || 40 000 3 Informácie a propagácia: || — || 100 000 4 Kontrola a podávanie správ || — || 30 000 Medzisúčet (c): || — || 210 000; (1,96 %) Celkové náklady (a + b + c): || — || 10 740 000 Príspevok z EGF (60 % celkových nákladov) || — || 6 444 000 (*) S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Gréckom. (**) Z dôvodu zaokrúhľovania celkové sumy nepredstavujú presný súčet jednotlivých uvedených položiek. 35. Náklady na opatrenia, identifikované v uvedenej tabuľke ako opatrenia podľa článku 7 ods. 1 písm. b) nariadenia o EGF, nepresahujú 35 % celkových nákladov koordinovaného balíka personalizovaných služieb. Grécke orgány potvrdili, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo s odbornou prípravou. 36. Grécke orgány potvrdili, že investičné náklady na samozamestnanie, založenie podniku a prevzatie zamestnancov nepresiahnu 15 000 EUR na príjemcu. Obdobie oprávnenosti výdavkov 37. Grécke orgány začali poskytovať personalizované služby dotknutým prijímateľom 20. októbra 2014. Výdavky na opatrenia uvedené v bode 30 sú preto oprávnené na získanie finančného príspevku z EGF od 20. októbra 2014 do 20. októbra 2016. 38. Gréckym orgánom začali vznikať administratívne výdavky na vykonávanie EGF 1. septembra 2014. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na získanie finančného príspevku z EGF od 1. septembra 2014 do 20. apríla 2017. Doplnkovosť s opatreniami financovanými vnútroštátnymi fondmi alebo fondmi Únie 39. Zdrojom vnútroštátneho predbežného financovania alebo spolufinancovania je verejný investičný program ministerstva rozvoja. 40. Grécke orgány potvrdili, že uvedené opatrenia, ktoré dostávajú finančný príspevok z EGF, nedostanú finančný príspevok aj z iných finančných nástrojov Únie. Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi 41. Grécke orgány uviedli, že koordinovaný balík personalizovaných služieb bol vypracovaný po konzultáciách so zástupcami dotknutých prijímateľov (bývalými zamestnancami spoločnosti Fokas a ich právnikmi) a s gréckou federáciou súkromných podnikov. Vo februári 2014 sa konalo prvé kontaktné stretnutie s cieľom overiť oprávnenosť vo veci podpory bývalých pracovníkov spoločnosti Fokas. Po viacerých kontaktoch medzi EYSEKT[16] a zástupcami pracovníkov sa 8. júla 2014 rokovalo o navrhovanej žiadosti a obsahu integrovaného balíka opatrení. Systémy riadenia a kontroly 42. Žiadosť obsahuje opis systému riadenia a kontroly, ktorý špecifikuje povinnosti zainteresovaných subjektov. Grécko oznámilo Komisii, že finančný príspevok budú riadiť a kontrolovať tie isté orgány, ktoré riadia a kontrolujú financovanie z Európskeho sociálneho fondu (ESF) v Grécku. Úrad pre koordináciu a monitorovanie opatrení fondu ESF (EYSEKT) bude fungovať ako riadiaci orgán, EDEL (Výbor pre finančný audit) ako kontrolný orgán a Samostatný úsek platobného orgánu ako certifikačný orgán. Záväzky poskytnuté zo strany príslušného členského štátu 43. Grécke orgány poskytli všetky potrebné uistenia, že: – sa v prístupe k navrhovaným opatreniam a ich vykonávaniu budú dodržiavať zásady rovnakého zaobchádzania a nediskriminácie, – boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, – navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu, – navrhované opatrenia budú dopĺňať opatrenia financované zo štrukturálnych fondov; – finančný príspevok z EGF bude v súlade s procesnými a hmotnými pravidlami Únie o štátnej pomoci. VPLYV NA ROZPOČET Návrh rozpočtu 44. EGF neprekročí maximálnu ročnú sumu 150 miliónov EUR (v cenách z roku 2011), ako sa to stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[17]. 45. Po preskúmaní žiadosti vzhľadom na podmienky stanovené v článku 13 ods. 1 nariadenia EGF a s ohľadom na počet dotknutých prijímateľov, navrhované opatrenia a odhadované náklady Komisia navrhuje mobilizovať z EGF sumu 6 444 000 EUR, ktorá predstavuje 60 % celkových nákladov na navrhované opatrenia, s cieľom poskytnúť finančný príspevok v súvislosti so žiadosťou. 46. Navrhované rozhodnutie mobilizovať prostriedky EGF prijmú spoločne Európsky parlament a Rada, ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[18]. Súvisiace akty 47. Súčasne s predložením tohto návrhu rozhodnutia o mobilizácii prostriedkov EGF Komisia predloží Európskemu parlamentu a Rade návrh na presun sumy vo výške 6 444 000 EUR do príslušného rozpočtového riadku. 48. Zároveň s prijatím tohto návrhu na rozhodnutie o mobilizácii prostriedkov EGF Komisia prijme rozhodnutie o finančnom príspevku prostredníctvom vykonávacieho aktu, ktorý nadobudne účinnosť v deň, keď Európsky parlament a Rada prijmú navrhované rozhodnutie o mobilizácii prostriedkov EGF. Návrh ROZHODNUTIE EURÓPSKEHO PARLAMENTU A RADY o mobilizácii prostriedkov Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/013 EL/Odyssefs Fokas) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[19], a najmä na jeho článok 15 ods. 4, so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[20], a najmä na jej bod 13, so zreteľom na návrh Európskej komisie, keďže: (1) Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych štrukturálnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, ktorou sa zaoberá nariadenie (ES) č. 546/2009[21], či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní na trh práce. (2) EGF neprekročí maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia Rady (EÚ, Euratom) č. 1311/2013. (3) Grécko 29. júla 2014 predložilo žiadosť o mobilizáciu prostriedkov EGF v súvislosti s prepúšťaním[22] v spoločnosti Odyssefs Fokas S.A. v Grécku a doplnilo ju o dodatočné informácie, ako sa uvádza v článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013. (4) Podľa článku 6 ods. 2 nariadenia (EÚ) č. 1309/2013 sa Grécko rozhodlo poskytovať personalizované služby spolufinancované fondom EGF aj mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET). (5) Preto by sa v súvislosti so žiadosťou predloženou Gréckom mali mobilizovať prostriedky z EGF s cieľom poskytnúť finančný príspevok vo výške 6 444 000 EUR, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2014 sa mobilizujú prostriedky EGF s cieľom poskytnúť sumu 6 444 000 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 347, 20.12.2013, s. 855. [2] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [3] V súlade s článkom 7 ods. 4 nariadenia (EÚ) č. 1309/2013. [4] Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34). [5] V zmysle článku 3 písm. a) nariadenia o EGF. [6] Dňa 29. novembra 2012 spoločnosť FOKAS podala žiadosť o poskytnutie ochrany pred veriteľmi v súlade s článkom 99 Zákona o konkurze. [7] Hranica chudoby v Grécku je 5 708 EUR na rok a osobu (v prípade jednotlivcov) a 11 986 EUR v prípade rodín pozostávajúcich z dvoch dospelých osôb a dvoch detí do 14 rokov. [8] http://www.inegsee.gr/wp-content/uploads/2014/07/Symperasmata.pdf. [9] EGF/2010/016 ES Aragón – maloobchod. KOM(2010) 615. EGF/2011/004 EL ALDI Hellas. KOM(2011) 580. EGF/2014/009 EL Sprider Stores, momentálne v procese posudzovania. [10] The Original Levi’s stores (1994) Active, (1996) a Gruppo T (aj v roku 1996). [11] Esprit, Mango, Façonable a Gerry Weber. [12] www.statistics.gr. [13] Zdroj: MOP. http://www.ilo.org/global/research/global-reports/global-employment-trends/2014/WCMS_233936/lang--en/index.htm. [14] Kód tsdec450. [15] Zdroj: ELSTAT. Prieskum pracovných síl za štvrtý štvrťrok 2013. [16] Úrad pre koordináciu a monitorovanie oparení fondu ESF (EYSEKT) je riadiacim orgánom EGF v Grécku. [17] Ú. v. EÚ L 347, 20.12.2013, s. 884. [18] Ú. v. EÚ C 373, 20.12.2013, s. 1. [19] Ú. v. EÚ L 347, 20.12.2013, s. 855. [20] Ú. v. EÚ C 373, 20.12.2013, s. 1. [21] Ú. v. EÚ L 167, 29.6.2009, s 26. [22] V zmysle článku 3 písm. a) nariadenia o EGF.